CMC ร่วม “เทเลด็อค” มอบชุดตรวจโควิด “ATK” หนุนสถานพยาบาลทั่วประเทศ มูลค่ากว่า 1 ลบ.
CMC ร่วม “เทเลด็อค” มอบชุดตรวจคัดกรองโควิด-19 แบบ ATK มูลค่ากว่า 1 ล้านบาทให้กับสถานพยาบาลทั่วประเทศ
21 ก.พ. 2565

บริษัท เจ้าพระยามหานคร จำกัด (มหาชน) หรือ CMC ร่วมกับบริษัท เทเลด็อค จำกัด (Teledoc) บริษัทในเครือ ภายใต้โครงการ CMC Sharing Work Sharing Love นำโดย นางสาวอนงค์ลักษณ์ แพทยานันท์ กรรมการผู้จัดการ เดินหน้าช่วยเหลือสังคมมอบชุดตรวจคัดกรองโควิด-19 (COVID-19 Scan) แบบ ATK (Antigen Test Kit) สำหรับใช้โดยบุคลากรทางการแพทย์ (Professional Use) ให้กับสถานพยาบาล 3 แห่ง
โดยได้รับเกียรติจากนายแพทย์สรายุทธ์ บุญชัยพานิชวัฒนา ผู้อำนวยการสถาบันบำบัดรักษาและฟื้นฟูผู้ติดยาเสพติดแห่งชาติบรมราชชนนี พร้อมด้วยศ.นพ.พรชัย สิมะโรจน์ หัวหน้าศูนย์นโยบายและการจัดการสุขภาพ รวมทั้งนางสาวสุวรรณี  ลิ้มศิลา หัวหน้างานเวชภัณฑ์ทางการแพทย์ โรงพยาบาลรามาธิบดี และนายไพฑูรย์ ฤกษ์นิธี รองผู้อำนวยการ ด้านอำนวยการ โรงพยาบาลสงฆ์ เป็นผู้แทนรับมอบชุดตรวจคัดกรองโควิด-19 แบบ ATK ซึ่งนำเข้าโดย Teledoc เพื่อแทนความห่วงใยต่อบุคลากรทางการแพทย์และร่วมสนับสนุนการปฏิบัติงานของบุคลากรทางการแพทย์ให้ปลอดภัยห่างไกลโควิด-19 รวมถึงนำไปใช้เป็นประโยชน์ในการดูแลผู้ป่วยต่อไป โดยตั้งเป้าที่จะนำชุดตรวจคัดกรองโควิด-19 แบบ ATK มอบให้กับสถานพยาบาลทั่วประเทศมูลค่ากว่า 1 ล้านบาทภายในปีนี้
ด้านนางสาวอนงค์ลักษณ์ แพทยานันท์ กรรมการผู้จัดการ CMC เปิดเผยว่า นับว่าเป็นเรื่องน่ายินดีและเป็นการตอบแทนคืนสู่สังคมให้เติบโตยั่งยืนร่วมกัน ภายใต้โครงการ CMC Sharing Work Sharing Love บริษัทฯ มีความห่วงใยในสุขภาพและความปลอดภัยของบุคคลากรทางการแพทย์และผู้ที่ต้องเข้ารับการรักษาในโรงพยาบาลหรือสถานพยาบาล
โดยนำชุดตรวจคัดกรองโควิด-19 แบบเร่งด่วน ATK สำหรับใช้โดยบุคลากรทางการแพทย์ (Professional Use) นำเข้าและจัดจำหน่ายโดยบริษัท เทเลด็อค จำกัด (Teledoc) ในเครือ CMC ซึ่งบริษัทฯ เดินหน้าตามแผนช่วยเหลือสังคม CSR เพื่อส่งมอบชุดตรวจคัดกรองโควิด-19 แบบ ATK ให้กับสถานพยาบาลทั่วประเทศและตั้งเป้าจะนำบริจาครวมมูลค่ากว่า 1 ล้านบาทภายในปีนี้
ขณะนี้ Teledoc จำหน่ายชุดตรวจคัดกรองโควิด-19 แบบ ATK ทั้งแบบสำหรับใช้โดยทั่วไป (Home Use) และสำหรับใช้โดยบุคลากรทางการแพทย์ (Professional Use) ในราคาพิเศษ 45 บาท ซึ่งเป็นราคาช่วยคนไทยให้เข้าถึงชุดตรวจคัดกรองโควิด-19 แบบ ATK มีคุณภาพดีตามมาตรฐานในราคาย่อมเยา พร้อมกันนี้ ได้เตรียมนำเข้าสินค้าเพื่อสุขภาพและการแพทย์รายการอื่น เช่น เครื่องกำจัดฝุ่น PM 2.5, วัคซีนไข้หวัดใหญ่, สายยางทางการแพทย์ เป็นต้น เพื่อเข้ามาพัฒนาความเป็นอยู่ของคนไทย รวมถึงลูกบ้านครอบครัว CMC ให้เข้าถึงการบริการด้านสุขภาพครบวงจรอย่างยั่งยืน ตามวิสัยทัศน์หลักของบริษัท We will be the Excellent Living Development Provide มุ่งมั่นพัฒนาที่อยู่อาศัยควบคู่กับการพัฒนาคุณภาพชีวิตและความเป็นอยู่”
ทั้งนี้ผู้ที่สนใจชุดตรวจคัดกรองโควิด-19 แบบ ATK ด้วยการ Swab ทั้งแบบสำหรับใช้โดยทั่วไป (Home Use) และสำหรับใช้โดยบุคลากรทางการแพทย์ (Professional Use) สามารถสอบถามเพิ่มเติมได้ที่คุณเมธาวี โทร. 096-781-9695 หรือ LINE: @Teledoc และเว็บไซต์ www.teledocth.com